Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 133

49. A Bizottság úgy véli, hogy a határokon átnyúló átutalásokra alkalmazott multilaterális bankközi díj általában nem elengedhetetlen annak érdekében, hogy a bankok SHARE vagy BEN határokon átnyúló átutalásokat kínálhassanak. A SHARE átutalás tekintetében a kezdeményezõ bankja ügyfelei részére olyan díjat állapíthat meg, amely saját költségeit fedezi, a közvetítõ bankok az átutalás összegébõl vonhatnak le egy összeget saját költségeik fedezésére (vagy a kezdeményezõ bankjának számíthatják fel ezeket a költségeket), a kedvezményezett bankja pedig saját ügyfelei részére díjat számíthat fel saját költségeinek fedezésére. A BEN átutalás tekintetében a kezdeményezõ bankja és a közvetítõ bankok az átutalás összegébõl díjat vonhatnak le saját költségeik fedezésére, a kedvezményezett bankja pedig saját ügyfelei részére díjat számíthat fel saját költségeinek fedezésére.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes